Transnet ontken hy wil werkers aflê | Netwerk24
Aanrander, motordief ontsnap in Witbank
’n Gevangene het Donderdag uit die skoenfabriek van die Paxton-gevangenis in Witbank ontsnap en word deur die polisie en die departement van korrektiewe dienste (DKD) gesoek.
Rowers in VS doen hul as polisie voor
Minstens drie rowerbendes wat hulle as polisiebeamptes voordoen, het vandeesweek verskeie mense in die Vrystaat beroof.
Amptenaar, nog 4 vas oor bedrog in VS
Vyf mense, onder wie ’n staatsamptenaar en twee van sy voormalige kollegas, verskyn Vrydag in die landdroshof in Bloemfontein op aanklagte dat hulle die Vrystaatse departement van openbare werke uit meer as R3 miljoen bedrieg het.
Bongi, Chili sal mas opkom, sê Coetzee
Terwyl Malcolm Marx seker een van die laaste spelers is wat die Springbok-afrigter, Allister Coetzee, sou wou prysgee voor die toets teen Italië, is hy vol vertroue dat Bongi Mbonambi en Chiliboy Ralepelle tussen hulle die fort goed sal hou.
Powell speel Vrydag sy Blits-kaarte
Die Blitsbokvleuel Siviwe Soyizwapi sal dalk nog ’n jaar moet wag om speelkans in die Dubai-sewestoernooi te kry.
Oakbay moet R293 m. dadelik terugbetaal, eis minister
Ebrahim Patel, minister van ekonomiese ontwikkeling, het die Gupta-beheerde Oakbay Resources tot middernag Donderdag gegee om R293 miljoen aan die Nywerheids-ontwikkelingskorporasie terug te betaal.
SA spring 1ste gradeer-skok vry
Fitch Ratings het sy gradering van die land se staatskuld onveranderd op BB+ gehou.
Groot bevryder of diktator?
Die groot bevryder of die diktator wat ’n eens welvarende land vernietig het?.
Ruil die vleis en bier vir ’n bietjie liefde
Ek onthou hoe skaam ’n vriend van my was toe sy ouers, van diep in die 60, een Desember-vakansie vir hulle kom kuier het.
Is dit ’n blote samevoeging van ontevredenes of ’n lewensvatbare nuwe politieke party? Dit is die kernvraag oor dr. Makhosi Khoza, voormalige ANC-politikus, se planne om Suid-Afrika se soveelste party te stig.
Backstreet Boys se Nick Carter ontken verkragting
Nick Carter van die boyband Backstreet Boys ontken hy het ’n popsangeres 15 jaar gelede verkrag en sê hy is geskok deur en hartseer oor die beskuldiging.
Glinster Malia Obama se oë vir Britse rugbyman?
Die Obama-huis sal dalk hul houding teenoor Brittanje verander as dinge uitwerk vir Malia Obama en haar universiteitsliefde.
Transnet ontken hy wil werkers aflê
Deur Francois Williams 11 September 2017 17:24
Diesellokomotiewe wat by Transnet se ingenieursafdeling, Transnet Engineering, in Koedoespoort in Pretoria vervaardig word. Foto: Transnet
Transnet het Maandagmiddag bewerings deur die vakbond Untu van grootskaalse afleggings by dié staatsvervoergroep ontken.
Molatwane Likhethe, woordvoerder van Transnet, sê die bewerings deur Steve Harris, hoofsekretaris van Untu, is heeltemal onakkuraat aangesien Transnet tans glad nie gedwonge afleggings oorweeg nie.
“Enige verklaring oor afleggings by Transnet is van alle waarheid ontbloot en kan onsekerheid onder ons werknemers saai,” het Likhethe gesê in reaksie op Untu se verklaring wat reeds verlede Donderdag aan Transnet vir kommentaar gestuur is.
Hy sê Transnet waardeer en respekteer sy verhouding met sy werknemers en verseker hulle dat daar geen gedwonge afleggings sal wees nie.
Volgens hom ondermyn Harris se verklaring die kommunikasiekanale wat tussen Transnet en sy vakbonde, Satawu en Untu, bestaan.
Likhethe sê Transnet het wel vroeër vanjaar vrywillige skeidingspakkette aan werknemers aangebied om doeltreffendheid in die organisasie te verbeter. Die skeidingspakketprogram was heeltemal vrywillig en is gedoen in ooreenstemming met sake- en bedryfsvereistes, wat die behoud van vaardighede insluit. Daar was geen teikens vir die program nie.
Volgens Likhethe is Harris in besit van ’n nie-amptelike dokument met syfers wat gegrond is op ’n konsep-dokument wat die vrywillige skeidingspakkette voorafgegaan het.
Harris het in verlede week se verklaring aangevoer dat Transnet sy loonrekening oor die volgende drie jaar met R4 miljard wil verklein en oorweeg die aflegging van 9 000 werknemers.
Transnet het in totaal sowat 49 000 werknemers.
Meer oor: Transnet | Untu | Satawu | Staatsondernemings | Afleggings
Transnet 'verander sy deuntjie', sê vakbond
Só gaan ondersoek na staatskaping werk – Abrahams
Verslag oor Guptas en Transnet kom gou
Transnet-hoof berispe oor afwesigheid
3 wat 6 glo by sentrum doodskiet, kry nie borgtog
Vuurwa het te veel 'wroem' vir vrou wat hom wen